גבעת ושינגטון

גִּבְעַת וָשִׁינְגְטוֹן (בֵּית רַבָּן) היא קריית חינוך הממוקמת סמוך לקבוצת יבנה. היסטוריה בשנת ה'תש"ו (1946) התקיים טקס הנחת אבן הפינה של המוסד, כפר נוער, השמיני שהוקם בישראל. הרב צמח גרין גייס את הכסף להקמת המקום. הגבעה נקראת על שמו של ג'ורג' וושינגטון, הנשיא הראשון של ארצות הברית. הרב גרין הביא עמו לטקס הנחת אבן הפינה 3 אבנים (מהבית הלבן, מבית הנבחרים של ארצות הברית וממאונט ורנון) שסימלו את הקשר בין המוסד לקהילה היהודית בארצות הברית. בטקס השתתפו הרב הראשי לישראל הרב בן-ציון מאיר חי עוזיאל, מאיר בר-אילן, שרה הרצוג, אליהו קראוזה, הוקראו ברכות מאת קונסול ארצות הברית בירושלים לואל פינקרטון (Lowell Pinkerton), הרב יעקב משה חרל"פ, נתן גרדי, נשות המזרחי באמריקה ועוד. השטח שהוקצה היה כ-250 דונם על אדמות קבוצת יבנה ותוכננו 15 בניינים לכ-250 ילדים בגילאי בית ספר. בדצמבר 1950 נחנך הכפר והתחילה פעילותו. בטקס חנוכת הבית נכחו הרב יצחק אייזיק הלוי הרצוג, משה שפירא, ג'יימס מקדונלד ועוד. המקום היה כפר נוער לילדים מהעלייה ההמונית. ב-1955 נקבע שם עברי למקום: "בית רבן". רבן הוא תואר לנשיאי הסנהדרין - שפעלה בין השאר ביבנה הסמוכה. באוקטובר 1955 פתח משרד החינוך בכפר מדרשה להכשרת מורים דתיים למקצועות העבריים והפדגוגיים. נלמדו התחומים תנ"ך, דקדוק, חיבור, ידיעת הארץ, ספרות, היסטוריה של ארץ ישראל, פסיכולוגיה ופדגוגיה. בהמשך נוספו גם גאוגרפיה והיסטוריה כללית. שמו היה בית המדרש הממלכתי דתי למורים/ות ולגננות, או סמינר הקיבוצים הדתיים. בשנים 1962-1971 הרב דניאל שילה היה הרב של גבעת ושינגטון. הוא למד בשנים אלו בכולל בישיבת כרם ביבנה. במקביל ללימודיו לימד במכללה לחינוך גבעת ושינגטון, שם שימשה אשתו מרים כמורה לתנ"ך. בשנת 1966 נחנך בכפר בית כנסת על שם הרב צמח גרין. בחנוכת הבית השתתפו זרח ורהפטיג, הרב סיני אדלר את המבנה תכננו האדריכלים ארתור ובלהה שרגנהיים. בית הכנסת נבנה בתמיכת קהילת ישראל הצעיר בפורסט הילס, משרד הדתות, משרד הפנים, מועצה אזורית חבל יבנה, ותרומות נוספות. בשנת 1966 למדו בכפר 301 תלמידים מ-70 ארצות. בראשית העשור הראשון של המאה ה-21 היו רוב התלמידים בכפר הנוער עולים חדשים מצרפת ומקולומביה. בקריית החינוך ישנם מעבדות, מגרשי ספורט, בריכה חצי אולימפית ומעונות סטודנטים. מנכ"ל קריית החינוך הוא שילה כ"ץ. מוסדות המכללה האקדמית לחינוך גבעת ושינגטון ערך מורחב – המכללה האקדמית לחינוך גבעת ושינגטון באוקטובר 1955 פתח משרד החינוך בכפר מדרשה להכשרת מורים דתיים למקצועות העבריים והפדגוגיים. נלמדו התחומים תנ"ך, דקדוק, חיבור, ידיעת הארץ, ספרות, היסטוריה של ארץ ישראל, פסיכולוגיה ופדגוגיה. בהמשך נוספו גם גאוגרפיה והיסטוריה כללית, וחינוך גופני. שמו היה בית המדרש הממלכתי דתי למורים/ות ולגננות, או סמינר הקיבוצים הדתיים.בשנת 1966 למדו בסמינר למורים 137 סטודנטים. בשנים 2001–2010 עמד בראש המדרשה ד"ר אביעזר וייס, אשר הפך אותה למכללה אקדמית. היחידה ללימודי תעודה את היחידה ללימודי תעודה מנהלת לאה אזולאי. ליגה – בית ספר למאמנים ומדריכים בספורט בית ספר למאמנים ומדריכים בספורט בתחומי חדר כושר, כדורסל, כדורגל, טניס, אמנות לחימה, טאקוונדו, ג'ודו, אופני הרים, שחייה, פעילות אירובית, ריקודי עם, התעמלות מכשירים, התעמלות אמנותית, פילאטיס, כדורשת. בית הספר מפעיל גם את "מכללת אקים – שווים בספורט" – מסלול המיועד לאנשים עם מוגבלות שכלית התפתחותית בו הם יכולים לרכוש מקצוע בתחום הספורט, להתפתח מקצועית וחברתית, ולהוביל את הפעילות בספורט הקהילתי, ובכך להשתלב בחברה. את בית הספר מנהל דני ברגר. אדמה – בית הספר לרפואה משלימה ותרפיות מתקדמות בית הספר לרפואה משלימה ותרפיות מתקדמות בתחומי נטורופתיה, תזונה טבעית, צמחי מרפא, שיאצו, רפלקסולוגיה, אירידיולוגיה, פרחי באך, ארומתרפיה, עיסוי שוודי ורפואי, יוגה, NLP, הידרותרפיה ועוד. את בית הספר מנהלת שרי קפלן. מזמור בית ספר למוזיקה ערך מורחב – מזמור בית ספר למוזיקה בבית הספר מתקיימים לימודי תעודה הנמשכים כשלוש שנים במסלולי ביצוע, אמן-יוצר והפקה מוזיקלית. בית הספר הוקם ב-2010 על ידי המוזיקאי איציק וייס, ששימש בתפקיד המנהל עד 2021, ודניאל זמיר, ששימש בתפקיד הרכז האקדמי עד 2016. בבית הספר מלמדים בין השאר דניאל זמיר, אילן דמרי, נאור כרמי, רוני עברין, מאיה אברהם, רונית שחר ועוד. בית הספר פונה לקהל הדתי, ופועל במסגרת ההלכה, ולומדים בעיקר מוזיקאים דתיים ושומרי מצוות. כך למשל מתקיימים שיעורי שירה לנשים בכיתות נפרדות וזמרות המעוניינות בכך יופיעו בהרכבים נשיים ומול קהל נשי בלבד. את בית הספר מנהל בני שוורץ. פרדס – בית הספר לאמנות בית ספר לאמנות חזותית. את בית הספר מנהל פורת סלומון. אולפנת יש"י – יחד שבטי ישראל בעבר נקראה בשם אולפנת גבעת ושינגטון, עד 2017 בה מותגה בשם זה. במוסד לומדות כ-450 תלמידות. במוסד קיימים חדר אוכל ופנימייה. בראש האולפנה עומד הרב דניאל דויטש. אולפנת הללי לאמנויות אולפנה ובה מגמות קולנוע, מוזיקה, מחול, תיאטרון, אמנות פלסטית. הוקמה ב-2014. את האולפנא מנהלת תרצה בן יצחק. האולפנה הצרפתית Lycée אולפנה לעולות מצרפת. אורות עציון – מדרשת גבעת ושינגטון מדרשה תורנית לנשים בראשות הרב עוזי ביננפלד ובנשיאות הרב חיים דרוקמן. הוקמה ב-1995. מכון מעיין מדרשה לבנות מארצות הברית. מדרשה תיכונית אפיקים ערך מורחב – מדרשה תיכונית אפיקים מדרשה לגיל תיכון שמשלבת לימודי קודש לצד לימודים תיכוניים רגילים לתעודת בגרות. הוקמה בשנת 2021 תחת אולפנת הללי לאומנויות. בראש המדרשה התיכונית עומדת הרבנית מרים רייסלר. קישורים חיצוניים אתר האינטרנט הרשמי של קריית החינוך גבעת ושינגטון קריית חינוך - גבעת ושינגטון, מאתר המועצה האזורית חבל יבנה גבעת ושינגטון (ישראל), דף שער בספרייה הלאומית גבעת ושינגטון בע"מ (חל"צ), באתר "גיידסטאר ישראל" קמפוס לאמנויות גבעת ושינגטון (ע"ר), באתר "גיידסטאר ישראל" הערות שוליים